एसएलसी परीक्षा, अध्ययनको एउटा तह मात्र हो, मानव जीवनको अन्तिम परीक्षा होइन। अनुत्तीर्ण हुँदैमा पुनः परीक्षा दिन नपाइने पनि होइन। अर्को कुरा एसएलसी बिग्रँदैमा उच्च शिक्षा पनि बिग्रन्छ भन्ने पनि छैन। कतिपय विश्वप्रसिद्ध व्यक्तिहरू पनि अध्ययनमा अनुत्तीर्ण भएका उदाहरणहरु हामी सामु छन्। यसको अर्थ अध्ययनमा अनुत्तीर्ण भए पनि हुन्छ भन्ने चाहिँ होइन। अर्थ के मात्र हो भने एसएलसीको अंकले मात्र जीवन सफल वा असफल भन्ने हुँदैन। विलियम सेक्सपियर ५ कक्षामा दुईपटक फेल भएका, रवीन्द्र ठाकुर एसएलसीमा सातपटक फेल भएका, महात्मा गान्धी तेस्रो डिभिजनमा एसएलसी पास भएकाजस्ता थुप्रै उदाहरण हाम्रा सामु छन्।
